26/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27453. Traída Comunitaria de Augas Cruce dos Ánxeles (Brión)

ALGIMANTAS SANTUCHO LUCK ANUNCIO Gaudencio Zhunaula Bargan, con DNI XXXXXXXXX, en representación da Traída Comunitaria de Augas Cruce dos Ánxeles, CIF XXXXXXXXX, solicita de Augas de Galicia un caudal de 0,077 litros/segundo de augas procedente dun manancial no lugar de Souto, parroquia dos Ánxeles (Santa María), Concello de Brión (A Coruña), con destino a abastecemento doméstico e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27453 As características do aproveitamento son: SOLICITANTE: Traída Comunitaria de Augas Cruce dos Ánxeles REPRESENTANTE: Gaudencio Zhunaula Bargan CAUDAL: 0,077 litros/segundo DESTINO: abastecemento doméstico e á rega ORIXE: manantial “Souto” LUGAR: Souto PARROQUIA: Os Ánxeles (Santa María) CONCELLO: Brión (A Coruña) O aproveitamento consiste na captación de auga dun manancial situado na parcela de referencia catastral 15013B505001790000ME do que parten dúas canalizacións de 53 e 20 m de lonxitude que discorren cara a arqueta de recollida situada ao vento leste desta parcela, concretamente na beira oeste da pista de Buio a Gosende e cunhas dimensións de 0,84 m de ancho, 0,67 m de profundidade e 0,60 m de alto. Dende esta arqueta sae unha condución de 1170 m de lonxitude, 0,60 m de diámetro no inicio e de 0,50 no resto que discorre a unha profundidade de 0,50 m. O seu percorrido, logo de atravesar a pista anteriormente mencionada, pasa por camiños de concentración, as parcelas 186 e 187 do polígono 505, as parcelas 42 e 70 do polígono 40, camiños de monte, diversas pistas e camiños públicos. O depósito atópase no vento norte da parcela de referencia catastral 15013A035002700000UA, está feito de ladrillo e cemento e ten 6,55 m de longo, 2,15 m de ancho e 1,90 m de alto. No seu interior hai cinco depósitos prefabricados de plástico cunha capacidade de 1200 litros/unidade. De cada un destes depósitos sae unha condución á profundidade de 0,50 m que terá un diámetro de 25 mm, agás nos tramos que atravese estradas, nas que estes tubos se instalan dentro de outros de 50 mm de diámetro e resistencia adecuada, Estas conducións discorren xuntas os primeiros 404 m e logo ramifícanse con destino ás parcelas de referencia catastral: 6546301NH2464N0001MD, 6349311NH2465S0001WG, 6546303NH2464N0001KD, 6647303NH2464N0001GD e 6546311NH2464N0001JD. As estradas que atravesan estas conducións son a C-543 Santiago-Noia e a LC-300 Picaraña-Os Ánxeles. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 9 de marzo de 2010 O xefe do Servizo Territorial da Zona Galicia Centro Nerea Tarabini Castellani Velaz de Medrano